**Bezpečnostné pokyny SFZ**

1). Futbalový zápas je označený organizátorom ako **rizikový**.

2). Štadión bude otvorený od 18.45 hod. (2 hodiny pred výkopom), dovoľujeme si požiadať divákov, aby na štadión prišli v dostatočnom časovom predstihu min. 3 hodiny pred zápasom z dôvodu bezproblémového parkovania a presunu do štadióna.

3). Na štadióne a v blízkom okolí štadióna  budú vykonávane bezpečnostné opatrenia slúžiace na oddelenie fanúšikov domácich a hostí.

4). Pred vstupom do štadióna bude vykonaná kontrola dokladu totožnosti a kontrola vstupenky na meno a priezvisko a každý fanúšik sa bude musieť podrobiť bezpečnostnej kontrole na odhalenie vnášania zakázaných predmetov a vecí, ktoré sú znázornené pred každým vstupom na štadión.

5). Na štadióne platí absolútny zákaz akéhokoľvek zahaľovania tváre, znemožňujúceho identifikáciu osôb, vnášanie a používanie pyrotechnických prostriedkov a ostaných zakázaných predmetov uvedených v organizačnom a návštevnom poriadku.

6)  Na štadión nebude umožnený vstup osobám zjavne pod vplyvom alkoholu, drog, iných omamných látok, ale aj osobám, u ktorých budú tieto látky odhalené v držbe pri bezpečnostnej prehliadke.

7) Upozorňujeme fanúšikov, že v deň zápasu nebude prebiehať predaj vstupeniek na zápas.

8) Upozorňujeme divákov na povinnosť dodržiavania organizačného a návštevného poriadku SFZ <http://www.futbalsfz.sk/fileadmin/user_upload/Legislativa/Predpisy_SFZ/20140701_Organizacny_a_navstevny_poriadok_SFZ.pdf>  
  
9)   Žiadame divákov, aby so sebou nenosili spreje ani parfumy, nevnášali na štadión akékoľvek nápoje, resp. tekutiny. Kontrole budú podrobené všetky súčasti choreografie, transparenty, vlajky, ktoré nesmú byť na pevných žrdiach, ktoré by mohli byť použité ako zbraň. Organizátor akceptuje len rozmery v zmysle organizačného a návštevného poriadku SFZ a jeho prílohy.

10) Jednotlivé sektory na štadióne budú bezpečnostne oddelené pre divákov podporujúcich domáce družstvo a divákov hostí. Sektory budú nepriechodné, rozdelené zábranami, pod dohľadom usporiadateľskej služby. Do domácich sektorov sa dostanú len tí diváci, ktorí budú mať platnú vstupenku určenú na meno a priezvisko a totožnú s dokladom totožnosti.

11) Vyzývame preto divákov, aby nekupovali/nepredávali vstupenky pre fanúšikov hostí do domácich sektorov, nakoľko boli prijaté organizátorom prísne bezpečnostné opatrenia k oddeleniu táborov fanúšikov, podmienkam predaja vstupeniek a fanúšikovia hostí nebudú vpustení do domácich sektorov.

11). Zdravotnícka služba - na štadióne budú pripravené vozidlá Záchrannej služby a zdravotníci, ktorí budú v uniformách so zreteľným označením, pripravení pomôcť v prípade zdravotných komplikácií divákov. Budú sa pohybovať po celom štadióne. V prípade poskytnutia prvej pomoci informujte najbližšieho usporiadateľa, prípadne inú kompetentnú osobu pre urýchlené zabezpečenie pomoci.

12). Bufety a občerstvenie – na štadióne budú v prevádzke bufety a stánky. Na štadióne sa bude podávať len nealkoholické pivo.

13) Počasie – V prípade daždivého počasia, si dovoľujeme požiadať divákov, aby mali k dispozícii pršiplášte, nakoľko vstup s dáždnikom na štadión je zakázaný z bezpečnostných dôvodov.